הלל ביטון רוזן

הלל ביטון רוזן (נולד ב-21 באוגוסט 1991) הוא עיתונאי, כתב לענייני צבא וביטחון ומגיש ב"עכשיו 14".

קורות חיים
נולד וגדל בירושלים. שירת בצה"ל בחטיבת גבעתי בגדוד צבר ובמהלך השירות ביצע תפקידי פיקוד. סיים תואר ראשון בפוליטיקה ותקשורת במכללה האקדמית הדסה ירושלים.

ב-2015 נבחר ליו"ר אגודת הסטודנטים במכללה, למשך שנתיים, ושימש כחבר נשיאות התאחדות הסטודנטים ונציג מטעם הארגון בוועד המנהל של עמותת "איסתא ליינס".

במשך מספר שנים ניהל המסעדות הירושלמיות "ג'קו סטריט" ו"וופל פקטורי".

את תחילת דרכו הטלוויזיונית החל כאורח קבוע בתוכנית "האולפן הפתוח" בערוץ 20 עד כניסתו לעבודה סדירה בערוץ ככתב, בדצמבר 2019. כחמישה חודשים לאחר מכן הוביל את משדר יום הזיכרון לחללי מערכות ישראל בערוץ 20, ובמסגרת השידור ראיין את רה״מ בזמנו בנימין נתניהו.
לאחר מכן התמנה לתפקיד הכתב הפוליטי-מדיני ובמהלך תקופת הקורונה קיבל בנוסף את תפקיד כתב הבריאות.

בעקבות כתבה שלו שייחסה ליקויים תברואתיים קשים למשחטת "עוף הגליל" בקריית שמונה הגיש המפעל תביעת לשון הרע נגד ערוץ 20. התביעה הסתיימה בגישור שבו חויב ערוץ 20 לפצות את המפעל ב-18 אלף ש"ח, למחוק את הכתבה, להכחיש את תוכנה ולהתנצל על הפרסום.

מאוגוסט 2020 ביטון רוזן מגיש את מהדורת מוצאי שבת "שבוע טוב ישראל".

החל מספטמבר 2021 עבר לתפקיד כתב לענייני צבא וביטחון של ערוץ 14, במקום תפקידו ככתב מדיני ופוליטי.

חיים אישיים 
ביטון רוזן מאורס למעיין קמחי ומתגורר בירושלים.

קישורים חיצוניים 

 הלל ביטון רוזן, באתר ערוץ 20
 ראיון מיוחד שקיים הלל ביטון רוזן עם ראש ממשלת ישראל לשעבר בנימין נתניהו, באתר ערוץ 20
 חשיפה של הלל ביטון רוזן על ארגוני הקרן החדשה לישראל
 חשיפה של הלל ביטון רוזן: התמלילים המלאים של חקירת ליאת בן ארי

הערות שוליים 

עיתונאים ישראלים
פרשנים פוליטיים ישראלים
פובליציסטים ישראלים
סגל ערוץ 20
סגל עכשיו 14
אנשי טלוויזיה ישראלים
בוגרי גימנסיה רחביה
בוגרי המכללה האקדמית הדסה ירושלים
כתבים צבאיים ישראלים
ישראלים שנולדו ב-1991